метален заключващ механизъм, пластмасов корпус, текстилен ремък, метални свързващи елементи и електрически датчик, който създава звуков сигнал, когато предпазните колани на превозното средство би трябвало да са закопчани, но не са.
 В общия тегловен състав на изделието въглеродната стомана представлява 56 %, пластмасата — 21 %, текстилът — 13 %, другите материали — 10 %.
 То е част от комплект на предпазен колан, използван например за седалките на моторно превозно средство.
 Вж. изображението (*1).
 8308 90 00
 Класирането се определя от общи правила 1, 3, буква б), 4 и 6 за тълкуване на Комбинираната номенклатура, забележка 3 към раздел XV и описанието на кодове по КН 8308 и 8308 90 00 .
 Изделието притежава обективните характеристики на закопчалка, тъй като действа като заключващ механизъм.
 Класирането в позиция 8301 като брава или резе от неблагороден метал се изключва, защото изделието не е нито приспособление за затягане, работещо с ключ или чрез комбинация от букви или цифри, нито електрическа брава или резе (вж. също Обяснителните бележки към Хармонизираната система в частта, отнасяща се до позиция 8301 ).
 Класирането в позиция 8302 като гарнитура, обков или подобен артикул от неблагородни метали за каросерии се изключва, тъй като изделието не е част от каросерията на автомобила, а е част от комплект на предпазен колан.
 Класирането в позиция 8708 като част от предпазен колан също се изключва, защото тази позиция включва само предпазните колани за превозните средства от позиции от 8701 до 8705 , но не и части от тях.
 Класирането в подпозиция 8708 21 като некомплектуван предпазен колан също се изключва, защото изделието представлява само един от елементите на комплектуван предпазен колан (състоящ се от пет основни части: закопчалки, прибиращи устройства, анкери, ремъци и езици) и поради това не притежава — както е представено — основната характеристика на комплектуван или завършен артикул.
 Изделието, което въз основа на обективните му свойства и характеристики не може да се класира в определена позиция, но все пак поради обективните си свойства и характеристики е най-близко до закопчалките (катарамите) от позиция 8308 . Поради това то трябва да бъде класирано в код по КН 8308 90 00 като закопчалка (катарама) от неблагороден метал.
 (*1) Изображението е само за информация.
 